cyanic-selkie/wikianc huggingface dataset:
Χρήστος Ζαντέρογλου
Προπονητική καριέρα
Μετά την ολοκλήρωση της ποδοσφαιρικής του καριέρας, ακολούθησε αυτήν του προπονητή. Βρέθηκε στην τεχνική ηγεσία αρκετών συλλόγων, μεταξύ των οποίων οι Αστέρας Ζωγράφου, Παναιτωλικός, Φωστήρας, Λεβαδειακός, Αχαρναϊκός, Καλλιθέα, Ηρόδοτος και Νίκη Βόλου. Επίσης έχει διατελέσει μέλος του τεχνικού επιτελείου του Ολυμπιακού Πειραιά αλλά και τεχνικός διευθυντής της Καλλιθέας.
Βαρκαρόλα
Η βαρκαρόλα, ή βαρκαρόλλα (από την ιταλική λέξη barca = βάρκα), ή επί το ελληνικότερο λεμβωδία, είναι είδος τραγουδιού ή οργανικής μουσικής, που συσχετίζεται με τη βαρκάδα, ειδικότερα δε αυτήν σε βενετσιάνικη γόνδολα. Από το ρεπερτόριο της κλασικής μουσικής, ξεχωρίζει η βαρκαρόλα από την όπερα "Τα Παραμύθια του Χόφμαν" του Ζακ Όφενμπαχ, καθώς και η "Βαρκαρόλα σε φα δίεση μείζονα", έργο για πιάνο του Φρεντερίκ Σοπέν.
Το κύριο χαρακτηριστικό της βαρκαρόλας δεν είναι άλλο από τη ρυθμική αγωγή της, η οποία σχεδόν απαρέγκλιτα είναι σε μέτριας ταχύτητας 6/8, θυμίζοντας το λίκνισμα της γόνδολας κατά την κωπηλασία. Αν και το είδος ήταν γνωστό κατά τον 18ο αιώνα, τα πλέον γνωστά δείγματα προέρχονται από τη Ρομαντική περίοδο. Καθώς η θεματολογία της υπήρξε ιδιαίτερα πρόσφορη για τα οπερατικά κείμενα της εποχής (λιμπρέτι), οι άριες σε ύφος βαρκαρόλας αποτελούν σημαντικό μέρος των οπερατικών έργων του Ρομαντισμού. Πλήθος συνθετών, όπως ο Τζοακίνο Ροσσίνι, ο Βάγκνερ, ο Γκαετάνο Ντονιτσέττι κ.α., έχουν ενσωματώσει λεμβωδίες στα έργα τους, ιδιαιτέρως σε σκηνές που σχετίζονται με τη Βενετία, ή τις βαρκάδες εν γένει. Από την οργανική μουσική, ξεχωρίζουν οι βαρκαρόλες του Φέλιξ Μέντελσον και του Τσαϊκόφσκι, καθώς και άλλα έργα γραμμένα τόσο για σολιστικά όργανα όσο για ορχήστρα. Στον 20ο αιώνα το είδος μεταπήδησε από την όπερα στο μιούζικαλ, μέσα από τα ευρύτερα γνωστά έργα του Τζωρτζ Γκέρσουιν, του Λέοναρντ Μπερνστάιν του Στέφεν Σόντχάιμ κ.α.
Πηγές
Κατηγορία:Μουσικά είδη Κατηγορία:Βενετία
Λαφιάτης
Ο Λαφιάτης ή Λαφίτης είναι μη-δηλητηριώδες φίδι της οικογένειας των Καινοφιίδων. Ο Λαφιάτης είναι το μεγαλύτερο είδος φιδιού που συναντάται στην Ελλάδα.
Εμφάνιση
Έχει μήκος γύρω στα 150 εκατοστά, σπανίως όμως μπορεί να φτάσει και να ξεπεράσει τα 200 εκατοστά. Τα ενήλικα έχουν ένα κιτρινωπό καφέ ή μαύρο χρώμα και τέσσερις μαύρες γραμμές που ξεκινούν από τον λαιμό του και φτάνουν μέχρι την ουρά. Τα ανήλικα άτομα έχουν διαφορετικό χρωματισμό και είναι γκρίζα-ασημί με καφέ ή μαύρες κηλίδες κατά μήκος της ράχης.
Καλαθοσφαίριση στους Θερινούς Ολυμπιακούς Αγώνες 1952
85 px|right|border Το τουρνουά καλαθοσφαίρισης της 15ης Ολυμπιάδας έλαβε χώρα μεταξύ 13 Ιουλίου - 2 Αυγούστου 1952 στο Ελσίνκι, πρωτεύουσα της Φινλανδίας, με τη συμμετοχή 23 εθνικών ομάδων ανδρών. Ήταν η τρίτη φορά που το άθλημα συμπεριλαμβανόταν στο επίσημο πρόγραμμα των Ολυμπιακών Αγώνων και η πρώτη που χρησιμοποιήθηκαν δύο διαφορετικά κλειστά γυμναστήρια: στο ξεκίνημα το Tennispalatsi, από τα προημιτελικά και ύστερα το Messuhalli.
Λαφιάτης
Εμφάνιση
Κυνηγά κυρίως στο έδαφος αλλά σκαρφαλώνει συχνά σε δέντρα και θάμνους. Κολυμπά επιδέξια. Τρέφεται με μικρά θηλαστικά όπως αρουραίους και άλλα τρωκτικά, μικρά κουνέλια, πτηνά, σαύρες, αμφίβια, και αβγά. Ζευγαρώνει την άνοιξη και τα θηλυκά γεννούν 3-18 αυγά. Δεν είναι καθόλου επιθετικό φίδι, ακίνδυνο για τον άνθρωπο, όμως μπορεί να δαγκώνει αν αρπαχτεί.
Ακαδημίες Εμπορικού Ναυτικού (Ελλάδα)
μικρογραφία|Επίσημος θυρεός του Ελληνικού Εμπορικού Ναυτικού. Ρητό: «Πρέπει πρώτα να έχεις γίνει κωπηλάτης πριν πάρεις στα χέρια σου το τιμόνι» Οι Ακαδημίες Εμπορικού Ναυτικού (Α.Ε.Ν.) είναι Δημόσιες Σχολές Εμπορικού Ναυτικού (Δ.Σ.Ε.Ν.), ανήκουν στην Τρίτη βαθμίδα της Ανώτερης Τεχνικής και Επαγγελματικής Εκπαίδευσης, υπάγονται διοικητικά στο Υπουργείο Ναυτιλίας και Νησιωτικής Πολιτικής και εποπτεύονται από τη Διεύθυνση Εκπαίδευσης Ναυτικών του Αρχηγείου Λιμενικού Σώματος − Ελληνικής Ακτοφυλακής.
Λαφιάτης
Εξωτερικοί σύνδεσμοι
Κατηγορία:Καινοφιίδαι Κατηγορία:Ερπετά της Ελλάδας Κατηγορία:Ερπετά της Ευρώπης
Ακαδημίες Εμπορικού Ναυτικού (Ελλάδα)
Είναι οι κύριοι φορείς εκπαίδευσης των στελεχών εμπορικού ναυτικού στην Ελλάδα και διακρίνονται σε Σχολές Πλοιάρχων και Σχολές Μηχανικών.
Οι Α.Ε.Ν στο σύνολό τους είναι έντεκα και λειτουργούν σε διάφορες πόλεις της Ελλάδας όπως παρουσιάζονται κατωτέρω:
Η Ναυτική Εκπαίδευση
Η εκπαίδευση στις σχολές αυτές περιλαμβάνει τον θεωρητικό τομέα, τον πρακτικό αλλά και αμειβόμενη εργασία επί πλοίου για δύο εξάμηνα. Μετά το τέλος του Β' Εξαμήνου οι σπουδαστές καλούνται να βγάλουν ναυτικό φυλλάδιο, για το οποίο φροντίζουν οι σχολές να ενημερώσουν τους σπουδαστές που και πως θα το παραλάβουν, αφού έχουν παρακολουθήσει κάποια σεμινάρια μικρής διάρκειας περί Σωστικών και Πυροσωστικών Μέσων. Στις σχολές Σωστικών και Πυροσωστικών Μέσων οι σπουδαστές εκπαιδεύονται σε θέματα ασφαλείας για τη ζωή τους στο πλοίο ή για τη διάσωσή τους σε περίπτωση ναυαγίου, όπως επίσης και σε θέματα πυρκαγιάς και πρώτων βοηθειών. Αυτά είναι απαραίτητα διότι σε ένα ναυτικό ατύχημα πρέπει όλοι να είναι άρτια εκπαιδευμένοι στο πώς να το αντιμετωπίσουν με ψυχραιμία και να μη βάλουν σε κίνδυνο τη ζωή τους.
Αφού τελειώσουν την παραπάνω εκπαίδευση τότε παραλαμβάνουν από τα Λιμεναρχεία της περιοχής τους τα Ναυτικά Φυλλάδια και αρχίζουν την αναζήτηση για Ναυτιλιακή εταιρία που θα τους προσλάβει και θα τους ναυτολογήσει σε κάποιο από τα πλοία της στη θέση του Δόκιμου Πλοίαρχου/Μηχανικού (Apprentice Officer/Engineer ή Cadet).
Με το επιτυχές πέρας του πρώτου εκπαιδευτικού τους ταξιδιού επαναπατρίζονται και επιστρέφουν στα θρανία μέχρι την ολοκλήρωση των θεωρητικών εξαμήνων όπου κάπου ενδιάμεσα σε αυτά θα παρακολουθήσουν και τον 2ο κύκλο σεμιναρίων περί σωστικών και πυροσωστικών μέσων.. Όταν ολοκληρώσουν το ΣΤ' εξάμηνο καλούνται να πάνε στο δεύτερο εκπαιδευτικό ταξίδι διάρκειας επίσης 6 μηνών.
Ειδικότερα οι σπουδαστές Πλοίαρχοι όταν τελειώσουν τη σχολή παραλαμβάνουν το Πτυχίο τους και κάνουν περαιτέρω ειδική πρακτική και θεωρητική εκπαίδευση δύο εβδομάδων στο ΚΕΣΕΝ Ρ/Τ (Ραδιοτηλεγραφητών) το οποίο βρίσκεται στη Σχολή του Ασπροπύργου στις Δορυφορικές και Επίγειες Επικοινωνίες Κινδύνου και Ασφαλείας - GMDSS όπου είναι χρήσιμη για την απόκτηση του διπλώματος Πλοιάρχου Γ' Τάξεως και αποκτούν τον τίτλο Γενικού Χειριστή GMDSS - General Operator. Αφού επιτύχουν στις εξετάσεις GMDSS τότε περνούν υγειονομικές εξετάσεις από την Ανώτατη Ναυτική Υγειονομική Υπηρεσία - ΑΝΥΕ στο Ναυτικό Νοσοκομείο Πειραιά οι οποίες περιλαμβάνουν: Εξετάσεις ούρων και αίματος για εύρεση ναρκωτικών ουσιών και αλκοόλ, Οφθαλμιατρικές εξετάσεις (Μυωπία, Αστιγματισμό, Δυσχρωματοψία, Αχρωματοψία), Ψυχιατρικές εξετάσεις, Παθολογικές εξετάσεις και αφού κριθούν κατάλληλοι/λες παραλαμβάνουν από το Υπουργείο Εμπορικής Ναυτιλίας το δίπλωμα και ονομάζονται Πλοίαρχοι Γ' Τάξεως Εμπορικού Ναυτικού - Captain Class C'. Μετά την απόκτηση του διπλώματος ο κάθε ανθυποπλοίαρχος προκειμένου να είναι έτοιμος να ναυτολογηθεί και να αναλάβει καθήκοντα ανάλογα τον τύπο του πλοίου που πρόκειται να υπηρετήσει περνά μια ακόμα σειρά ειδικής εκπαίδευσης σύμφωνα με την Διεθνή Σύμβαση STCW σε διάφορα ηλεκτρονικά συστήματα ναυσιπλοίας, ναυτιλιακά όργανα και προσομοιωτές όπως ECDIS, RADAR/ARPA, Bridge Resource Management - BRM, Bridge Team Management - BTM, Advanced Oil/Gas/Chemical Tanker Safety Training, Accident & Risk Assessment, Bridge Maneuvering Simulator - BMS, Cargo Handling Simulator, Crowd & Crisis Management, Ship Security Officer Training - SSO, Ice Navigation, Voyage Planning, Accident & Incident Investigation, Adverse Weather Course και πολλά ακόμη ειδικά προγράμματα εκπαίδευσης τα οποία έχουν να κάνουν με τον τύπο πλοίου και τις διατάξεις και κανονισμούς που ορίζει η STCW.
ΑΕΝ Ύδρας
thumb|220x220px| ΑΕΝ Ύδρας Η πιο ιστορική από τις σχολές. Είναι η αρχαιότερη εν λειτουργία Ναυτική Σχολή Πλοιάρχων, όχι μόνο στην Ελλάδα, αλλά παγκοσμίως. Ιδρύθηκε το 1749 (δηλαδή πριν την ίδρυση του ίδιου του νεοελληνικού κράτους) ως Σχολείο του Αγίου Βασιλείου που μετά εξελίχθηκε στη «Ναυτική της Ύδρας Σχολή» με πρωτοβουλία της Δημογεροντίας του νησιού και είναι η παλαιότερη εν λειτουργία σχολή στον κόσμο. Εκεί Ιταλοί και Πορτογάλοι δίδασκαν τη Ναυτική τέχνη, τη θεωρία αλλά και ξένες γλώσσες. Το 1930 έγινε δημόσια και ονομάστηκε Σχολή Εμπορικής Ναυτιλίας Ύδρας αφού το 1927 είχε περάσει στη φροντίδα της Ένωσης Ναυτικών Ύδρας και λειτουργούσε ως ιδιωτική σχολή. Κατά τη Γερμανοιταλική κατοχή το διοικητήριο της σχολής το είχαν καταλάβει οι Ιταλοί για να εγκαταστήσουν το στρατηγείο τους, τότε η Σχολή δεν έπαψε να λειτουργεί αλλά συνέχισε στην Αθήνα στα γραφεία της Ένωσης Εφοπλιστών και αργότερα στον Πειραιά στην Καστέλλα μέχρι το 1949, την 1η Νοεμβρίου του ίδιου έτους οι πρώτες δύο τάξεις γύρισαν στην Ύδρα στο κτήριο που η σχολή λειτουργεί ως σήμερα. Η σχολή βρίσκεται στο λιμάνι του νησιού, είναι αποκλειστικά Πλοιάρχων όπως ανέκαθεν ήταν και παρέχει δυνατότητα εσωτερικής φοίτησης των σπουδαστών.
ΑΕΝ Ασπροπύργου
Ιδρύθηκε το 1951 στον Ασπρόπυργο 20 χλμ. από την Αθήνα και τον Πειραιά. Είναι η μεγαλύτερη σχολή της Ελλάδας με τους περισσότερους σπουδαστές. Λειτουργεί σαν σχολή Πλοιάρχων αλλά και Μηχανικών. Μέχρι το 2008 ήταν η μόνη σχολή που σαν σπουδαστές μπορούσαν να εγγραφούν και γυναίκες, σήμερα όμως έχουν τη δυνατότητα να εγγραφούν σε όλες τις σχολές της Ελλάδας. Η σχολή είναι εξωτερικής φοίτησης, δηλαδή δεν παρέχει δυνατότητα εσωτερικής διαμονής. Στα πλαίσια της λειτουργεί και Σχολή Σωστικών και Πυροσβεστικών Μέσων.
ΑΕΝ Μακεδονίας
μικρογραφία|774x774εσ|Πανοραμική άποψη της Ακαδημίας Εμπορικού Ναυτικού Μακεδονίας, στη Νέα Μηχανιώνα Θεσσαλονίκης, από τον λιμενοβραχίονα της Σχολής Σωστικών και Πυροσβεστικών Μέσων Η ΑΕΝ Μακεδονίας ιδρύθηκε το 1969 και λειτουργούσε σαν σχολή Μηχανικών, το 1975 λειτούργησε και η σχολή Πλοιάρχων. Βρίσκεται 32 χλμ. από την Θεσσαλονίκη περίπου 500 μέτρα από τον Δήμο Νέας Μηχανιώνας. Είναι η δεύτερη μεγαλύτερη σχολή στην Ελλάδα μετά του Ασπροπύργου. Η σχολή δεν παρέχει στους σπουδαστές εσωτερική φοίτηση. Επίσης δίπλα ακριβώς στη σχολή στεγάζεται το κτήριο της Δημόσιας Σχολής Εμπορικού Ναυτικού (Δ.Σ.Ε.Ν.) Σωστικών και Πυροσβεστικών Μέσων. Από τον Σεπτέμβριο του 2019 εγκαινιάσθηκε και λειτουργεί εντός του χώρου της Ακαδημίας, το Κέντρο Επιμόρφωσης Στελεχών Εμπορικού Ναυτικού (Κ.Ε.Σ.Ε.Ν.) Πλοιάρχων & Μηχανικών Μακεδονίας
ΑΕΝ Χίου
Η Σχολή Μηχανικών της Χίου ιδρύθηκε το 1965 παράλληλα με την ΑΕΝ Οινουσσών. Βρίσκεται μέσα στην πόλη της Χίου στην οδό Δημοκρατίας 26 δίπλα στην πλατεία Βουνακίου. Παρέχει δυνατότητα εσωτερικής φοίτησης.
ΑΕΝ Σύρου
Στην περιοχή Νησάκι στην παραλία της Ερμούπολης βρίσκεται από το 1961 που ιδρύθηκε η Ακαδημία Εμπορικού Ναυτικού της Σύρου. Η σχολή είναι αποκλειστικά Πλοιάρχων και οι σπουδαστές μπορούν να μείνουν στην εστία της.
ΑΕΝ Ηπείρου
Από το 1973 έως το 1992 ήταν γνωστή σαν σχολή Ράδιο-τηλεγραφητών. Το 1991 παράλληλα λειτούργησε και η Σχολή Πλοιάρχων. Η σχολή της Πρέβεζας βρίσκεται πολύ λιγότερο από 1 χλμ. από το κέντρο της πόλης στην περιοχή Βαθύ. Όπως και στις υπόλοιπες σχολές πέραν του Ασπροπύργου έχει την δυνατότητα παροχής στους σπουδαστές της εσωτερική διαμονή στην σχολή. Αξιοσημείωτο για αυτή την σχολή είναι ότι στα εργαστήρια της διαθέτει ένα ολοκληρωμένο παλαιό σύστημα επικοινωνιών πλοίου.
ΑΕΝ Ιονίων Νήσων
Βρίσκεται σε παραλιακή τοποθεσία 700 μ. βόρεια της κεντρικής πλατείας του Αργοστολίου και λειτουργεί από το 1975 σαν σχολή Πλοιάρχων. Παρέχει δυνατότητα εσωτερικής φοίτησης.
ΑΕΝ Καλύμνου
Εγκαινιάστηκε στις 5 Δεκεμβρίου 2018 και στεγάζεται στο «Βουβάλειο Παρθεναγωγείο» το οποίο βρίσκεται σε κεντρικό σημείο στην Πόθια Καλύμνου. Ένα επιβλητικό τριώροφο οικοδόμημα ορθογώνιας κάτοψης, διαστάσεων 24,50 x 19,70 μ. και συνολικού εμβαδού που φτάνει τα 1.200 τετραγωνικά μέτρα. Το κτίριο θεμελιώθηκε μετά από δωρεά του μεγάλου ευεργέτη της Καλύμνου Νικόλαου Εμμ. Βουβάλη το 1909. Στην Ακαδημία Εμπορικού Ναυτικού Καλύμνου λειτουργεί προς το παρόν μόνο σχολή Πλοιάρχων ενώ στο σχεδιασμό του «Υπουργείου Ναυτιλίας και Νησιωτικής Πολιτικής» είναι και η λειτουργία σχολής Μηχανικών μελλοντικά.
Τα Εκπαιδευτικά Ταξίδια
Όπως αναφέρεται παραπάνω οι σπουδαστές που τελειώνουν το Α' και το Β' εξάμηνο οφείλουν να κάνουν εκπαιδευτικά ταξίδια, ναυτολογημένοι από Ελληνικές Ναυτιλιακές Εταιρίες που έχουν πλοία υπό Ελληνική Σημαία ή ακόμα και πλοία ξένης Σημαίας αλλά συμβεβλημένα με το Ν.Α.Τ. (Ναυτικό Απομαχικό Ταμείο). Πριν από την αναχώρηση τους οι σπουδαστές για το πλοίο, με έγγραφη βεβαίωση από την εταιρία που τους έχει προσλάβει παραλαμβάνουν από τα γραφεία της Διεύθυνσης Εκπαίδευσης Ναυτικών το βιβλίο Κ.Ε.Π. (Κατευθυνόμενης Εκπαίδευσης επί Πλοίου) όπου αυτό θεωρείται ένα σημαντικό βοήθημα για τον Δόκιμο Πλοίαρχο/Μηχανικό στο να γνωρίσει το πλοίο και να πάρει τα εφόδια που χρειάζονται για τη σχολή και το ναυτικό επάγγελμα. Το ΚΕΠ το παραλαμβάνουν οι σπουδαστές και στα δύο ταξίδια τους.
Καλαθοσφαίριση στους Θερινούς Ολυμπιακούς Αγώνες 1952
Από τα αξιοσημείωτα της διοργάνωσης, ξεχωρίζει η τρίτη συνεχόμενη επικράτηση των Ηνωμένων Πολιτειών και η πρώτη εμφάνιση της Σοβιετικής Ένωσης (αργυρό μετάλλιο). Το συγκεκριμένο ζευγάρι επρόκειτο να αναμετρηθεί σε τελικό τέσσερις ακόμη φορές στις επόμενες πέντε διοργανώσεις. Τρίτη τερμάτισε η Ουρουγουάη (πρώτο μετάλλιο στο τουρνουά). Μνεία πρέπει να γίνει επίσης στο ασυνήθιστο σύστημα διεξαγωγής, το οποίο προέβλεπε αυτόματη πρόκριση στη Φάση των 16 για δέκα ομάδες.
Θανάσης Κοντογεώργης
Γεννήθηκε στην Αθήνα το 1979, όπου και μεγάλωσε. Είναι γιος του πολιτικού Παναγιώτη Κοντογεώργη και αδελφός της ηθοποιού Νάντιας Κοντογεώργη. Σπούδασε στη Νομική Σχολή του Πανεπιστημίου Αθηνών και έκανε μεταπτυχιακές σπουδές στη Δημόσια Πολιτική στο Πανεπιστήμιο του Χάρβαρντ.
Καλαθοσφαίριση στους Θερινούς Ολυμπιακούς Αγώνες 1952
Προκριματικός γύρος
Οι 13 «αδύνατοι» του τουρνουά χωρίστηκαν με κλήρωση σε τρεις ομίλους. Κάθε φορά που μια ομάδα έφτανε τις δύο ήττες, αποκλειόταν αμέσως από τη συνέχεια. Οι αναμετρήσεις συνεχίζονταν μεταξύ των υπολοίπων μέχρι να απομείνουν δύο «ζωντανοί» σε κάθε όμιλο, οι οποίοι προκρίνονταν στον επόμενο γύρο.
Θανάσης Κοντογεώργης
Από το 2019 έως το 2023 ήταν γενικός γραμματέας Συντονισμού στην Προεδρία της Κυβέρνησης στην πρώτη κυβέρνηση του Κυριάκου Μητσοτάκη. Στις 27 Ιουνίου 2023 ορίστηκε υφυπουργός στον Πρωθυπουργό στη δεύτερη κυβέρνηση Μητσοτάκη με συντονιστικές αρμοδιότητες.
Καλαθοσφαίριση στους Θερινούς Ολυμπιακούς Αγώνες 1952
Γύρος Α΄
Οι 6 νικητές του προκριματικού γύρου ενώθηκαν με τις υπόλοιπες 10 ομάδες και σχημάτισαν με κλήρωση 4 ομίλους. Οι δέκα που πρωτοεμφανίστηκαν σε αυτή τη φάση ήταν οι:
Θανάσης Κοντογεώργης
Παραπομπές
Κατηγορία:Έλληνες δικηγόροι Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Έλληνες Γενικοί Γραμματείς Κατηγορία:Έλληνες υφυπουργοί παρά τω Πρωθυπουργώ
Καλαθοσφαίριση στους Θερινούς Ολυμπιακούς Αγώνες 1952
Τελική κατάταξη
* Ο αριθμός νικών - ηττών αναφέρεται για στατιστικούς μόνο λόγους. * Οι ομάδες των θέσεων 9 και 17 αναγράφονται με αλφαβητική σειρά.
Ακαδημίες Εμπορικού Ναυτικού (Ελλάδα)
Τα Εκπαιδευτικά Ταξίδια
Όταν ο σπουδαστής φτάσει στο πλοίο τότε οι αξιωματικοί και το υπόλοιπο πλήρωμα αναλαμβάνουν εκτός από την ευθύνη και την εκπαίδευση του. Ο Δόκιμος οφείλει να σέβεται τους ανωτέρους του αλλά και το υπόλοιπο πλήρωμα μιας και αυτός είναι ο πιο νέος (τουλάχιστον σε εμπειρία). Συνήθως τα ωράρια που ακολουθούν οι Δόκιμοι Πλοίαρχοι είναι 4 ώρες στη Γέφυρα του πλοίου και 4 ώρες στο κατάστρωμα υπό την επίβλεψη κάποιου για χειρωνακτική εργασία. Οι Δόκιμοι Μηχανικοί απασχολούνται στις διάφορες εργασίες της μηχανής μαζί βέβαια με κάποιον που θα τους επιβλέπει μιας και εκεί εγκυμονούν πολλοί κίνδυνοι. Καλό είναι να μην αποφεύγεται η χειρωνακτική εργασία διότι αυτή βοηθάει να μάθει ο σπουδαστής το πλοίο, τη διαμόρφωσή του και τη συντήρηση που χρειάζεται. Επίσης η χειρωνακτική εργασία στο πλοίο είναι και προσφορά στο σύνολο των ατόμων που δουλεύουν για αυτό.
Σε κάθε πλοίο οι ώρες εργασίας των Δοκίμων συνήθως είναι 8 και είναι μέρα (08.00 ~ 17.00) αλλά αυτό αλλάζει ανάλογα με τις ανάγκες του πλοίου (π.χ. κατά την αγκυροβόληση ή κατά την προσέλκυση του πλοίου σε λιμάνι). Στις 10.00 και στις 15.00 το πλήρωμα μαζεύεται στα καπνιστήρια του πλοίου για καφέ ή χυμό που διαρκεί 20 λεπτά και στις 12.00 και στις 17.00 είναι το φαγητό όπου το πλήρωμα μαζεύεται στην τραπεζαρία να γευματίσει. Η ώρα του γεύματος είναι μία ώρα.
Δεν είναι απαραίτητο οι 12 μήνες απαραίτητης υπηρεσίας να γίνουν 6 στο Α' εκπαιδευτικό ταξίδι και 6 στο Β'. Αν τύχει κάτι μπορεί κάποιος να αποχωρήσει στους 5 μήνες και να συμπληρώσει στο 2ο εκπαιδευτικό κάνοντας 7 μήνες υπηρεσία. Καλό είναι αυτό να αποφεύγεται. Η έλλειψη υπηρεσίας κάποιες φορές είναι δύσκολο να καλυφθεί και έτσι καθυστερεί η απόκτηση του διπλώματος.
Μετά την αποφοίτηση
Οι κάτοχοι διπλώματος Πλοιάρχου/Μηχανικού Γ' Τάξεως Εμπορικού Ναυτικού μπορούν με 24μηνη υπηρεσία να πάρουν το δίπλωμα του Υποπλοιάρχου/Β' Μηχανικού και έπειτα με 24 μήνες υπηρεσία επί πλοίου σαν Υποπλοίαρχοι/Β' Μηχανικοί έχουν το δικαίωμα να πάρουν το δίπλωμα του Πλοιάρχου Α' Τάξεως (Καπετάνιου)/Α' Μηχανικού. Εκτός όμως από το δρόμο της θάλασσας μια σειρά από επαγγέλματα σχετικά με αυτή ανοίγουν και στη στεριά. Οι απόφοιτοι των σχολών μπορούν να γίνουν Αξιωματικοί στο Λιμενικό Σώμα μπαίνοντας έπειτα από εξετάσεις και διαγωνισμό στις σχολές Αξιωματικών του Λ.Σ. και να αποφοιτήσουν από εκεί με το βαθμό του Σημαιοφόρου.
Παρόλα αυτά όμως τα επαγγέλματα και οι τομείς που μπορεί να ασχοληθεί κάποιος απόφοιτος ποικίλλουν ανάλογα με τις γνώσεις και την εμπειρία του. Κάποια από τα επαγγέλματα αυτά είναι οι ναυτιλιακές εταιρίες, ναυπηγήσεις, επισκευές, εφοδιασμοί, πρακτορεύσεις, νηογνώμονες, ασφαλίσεις και άλλα.
Εξωτερικοί σύνδεσμοι
Σύντομο κινηματγραφικό αφιέρωμα για την ΑΕΝ Ύδρας
Το πρώτο διαδικτυακό Μουσείο για την ιστορία της ελληνικής ναυτιλίας είναι το Greek Shipping Miracle Κατηγορία:Εκπαίδευση στην Ελλάδα Κατηγορία:Ελληνική ναυτιλία
Λάμπρος Κουτσονίκας
μικρογραφία| Σελίδα τίτλου της Γενικής Ιστορίας της Ελληνικής Επανάστασης από τον Λάμπρο Κουτσονίκα, Αθήνα 1863. Ο Λάμπρος Κουτσονίκας (Σούλι, 1799 - Αγρίνιο, 2 Ιουνίου 1879) ήταν σπουδαίος Σουλιώτης αγωνιστής, παρά το νεαρό της ηλικίας του, στην Επανάσταση του 1821, αξιωματικός του στρατού καθώς και ιστοριογράφος του Σουλίου, της Αλβανίας και της Ελληνικής Επανάστασης.
Ήταν γιος του Γιάννου Κουτσονίκα, Σουλιώτη αγωνιστή της φάρας Κουτσονίκα, και της Ελένης, μικρότερος αδελφός του Αθανασίου Κουτσονίκα. Ο πατέρας του και ο θείος του σκοτώθηκαν το 1804 στη Μάχη του Σέλτσου εναντίον των Αλβανών του Αλή Πασά. Ο Λάμπρος, παιδί ακόμη εκείνη την εποχή, πιάστηκε αιχμάλωτος από το στρατό του Αλή Πασά μαζί με τη μητέρα και τον αδερφό του.
Αργότερα, ο Λάμπρος αγωνίστηκε ως επικεφαλής μιας ένοπλης μονάδας κατά την Επανάσταση του 1821. Κατά τη διάρκεια της Επανάστασης υπηρέτησε στον ελληνικό στρατό και προήχθη στο βαθμό του πεντακοσίαρχου (επικεφαλής 500 ανδρών).
Συνέγραψε τη «Γενική Ιστορία της Ελληνικής Επαναστάσεως», που δημοσιεύθηκε το 1863-64 στην Αθήνα. Ο πρώτος τόμος του έργου του περιέχει ένα μεγάλο κεφάλαιο για την ιστορία του Σουλίου και των Σουλιωτών και είναι μια από τις λίγες βασικές πηγές του θέματος γραμμένη από Σουλιώτη. Ο Κουτσονίκας, βασισμένος στην προφορική παράδοση, αναφέρει ότι οι Σουλιώτες αντιστάθηκαν στην οθωμανική εισβολή από τον 15ο αιώνα και παρέμειναν ελεύθεροι και ανεξάρτητοι μέχρι τις αρχές του 19ου αιώνα, και ήταν οι πρώτοι που εξεγέρθηκαν το 1820.
Πέθανε σε βαθύ γήρας στο Αγρίνιο στις 2 Ιουνίου 1879.
Το όνομα της φάρας του αναφέρεται σε μερικά από τα σουλιώτικα τραγούδια, που δημοσιεύθηκαν αρχικά από τον Κλοντ Φοριέλ το 1823 και αναδημοσιεύθηκαν αργότερα από άλλους. Από αυτήν τη φάρα (οικογένεια), προέρχονταν και οι αγωνιστές Καραΐσκος Κουτσονίκας, Ιωάννης Κουτσονίκας, Γεώργιος Κουτσονίκας και Χρήστος Κουτσονίκας, που όλοι συμμετείχαν ως αξιωματικοί της Βασιλικής Φάλαγγας.
Αναφορές
Κατηγορία:Αγωνιστές του 1821 Κατηγορία:Έλληνες ιστορικοί
Λευκή ψήφος
Η λευκή ψήφος ή απλώς λευκό (γνωστή και ως ψήφος διαμαρτυρίας) είναι η ψήφος που συχνά εξασκείται με τη χρήση λευκού (κενού) ψηφοδελτίου (εξ ου και ο όρος λευκό) και αποτελεί μορφή διαμαρτυρίας κατά του πολιτικού συστήματος ή των κομμάτων που υπάρχουν, συνήθως χωρίς να θεωρείται και άκυρη ψήφος ή κίνηση αποχής από το εκλογικό δικαίωμα.
Στο Ελληνικό Κοινοβούλιο
Στην Ελλάδα η λευκή ψήφος αποκλείστηκε από το σύστημα κοινοβουλευτικής κατανομής (δεν προσμετράται στο σύνολο και μπαίνει στην ίδια κατηγορία με την άκυρη κατά τον υπολογισμό) με τον νόμο 3434 του 2006, πιθανόν για την διευκόλυνση του σχηματισμού κυβέρνησης πλειοψηφίας. Προηγούμενα, το Ανώτατο Ειδικό Δικαστήριο είχε κρίνει αντισυνταγματική μια τέτοια κίνηση με την απόφαση 12/2005, θεωρώντας ότι η ρίψη λευκής ψήφου είναι εξάσκηση του εκλογικού δικαιώματος. Η απόφαση αυτή ήρθε πάντως σε αντίθεση με αποφάσεις του ίδιου του ΑΕΔ αλλά και του Συμβουλίου της Επικρατείας, με τις οποίες η μη προσμέτρηση των λευκών κατά την εξεύρεση του εκλογικού μέτρου είχε κριθεί συνταγματική.
Συνεπώς, προς το παρόν η λευκή ψήφος δεν προσμετράται και αντιμετωπίζεται παρόμοια με την άκυρη κατά την κατανομή κοινοβουλευτικών εδρών.
Παρόλα αυτά, στα εκλογικά κέντρα προσμετράται σαν ξεχωριστό στατιστικό στοιχείο.
Παραπομπές
Κατηγορία:Εκλογές Κατηγορία:Δημοκρατία
Protest vote Protestiääni
Αχλιά Λασιθίου
Τα Αχλιά είναι παραθαλάσσιος οικισμός της Κοινότητος Σχινοκαψάλων του Δήμου Ιεράπετρας σε υψόμετρο 10 μέτρα. Βρίσκεται στην ακτή του Λιβυκού Πελάγους, 5 χιλιόμετρα νότια των Σχινοκαψάλων και 16 χιλιόμετρα ανατολικά της Ιεράπετρας. Σύμφωνα με την απογραφή του 2011 έχει 133 κατοίκους. Ως οικισμός αναφέρεται επίσημα για πρώτη φορά το 1961 να απογράφεται στην τότε Κοινότητα Ορεινού (η Κοινότητα Σχινοκαψάλων ιδρύθηκε το 1963). Η παραλία της αποτελεί δημοφιλή προορισμό για τους επισκέπτες.
Πηγές
Κατηγορία:Χωριά του νομού Λασιθίου Κατηγορία:Δήμος Ιεράπετρας
Αμερικανικός σχίνος
Ο αμερικάνικος σχίνος (επιστ. Σχίνος, Schinus) είναι γένος αγγειόσπερμων, δικότυλων φυτών που ανήκει στην τάξη των Σαπινδωδών, στην οικογένεια των Ανακαρδιοειδών με 25 περίπου είδη μικρών δέντρων ή θάμνων.
Είναι ιθαγενές της Νοτίου Αμερικής με καταγωγή από το Περού και καλλιεργείται σε πολλές περιοχές της γης ως καλλωπιστικό φυτό σε πάρκα, κήπους και δρόμους για την πλούσια σκιά του. Είναι γνωστό και με την ονομασία σχινόδεντρο. Τα κλαδιά του κρέμονται, τα άνθη του είναι μικρά, λευκά και σχηματίζουν ταξιανθίες και οι καρποί του είναι κόκκινου χρώματος. Στο Περού από τους καρπούς παρασκευάζεται παραδοσιακό οινοπνευματώδες ποτό. Οι καρποί του σχίνου έχουν δυνατό άρωμα και πιπεράτη γεύση και σε πολλές περιοχές στη νότια Αμερική χρησιμοποιούνται τριμμένοι ως υποκατάστατο του πιπεριού (βλέπε ροζέ πιπέρι). Γι αυτό μία άλλη ονομασία του φυτού είναι πιπερόδεντρο. thumb|left|200px|Schinus molle Τα πιο γνωστά είδη είναι :
Εξωτερικοί σύνδεσμοι
Κατηγορία:Καλλωπιστικά δέντρα Κατηγορία:Χλωρίδα της Νότιας Αμερικής Κατηγορία:Ανακαρδιοειδή Κατηγορία:Καλλωπιστικά φυτά Κατηγορία:Θάμνοι
Αντίστροφη ώσμωση
thumb|250px|Σχήμα που δείχνει τη διαδικασία της αντίστροφης ώσμωσης. Η άσκηση της πίεσης Α στο διάλυμα Β το ωθεί μέσα από τη μεμβράνη D, όπου εξέρχεται στο λιγότερο πυκνό διάλυμα E και συλλέγεται. Η αντίστροφη ώσμωση είναι διαδικασία καθαρισμού νερού που χρησιμοποιεί μια μερικώς διαπερατή μεμβράνη για να διαχωρίσει τα ιόντα, τα ανεπιθύμητα μόρια και τα μεγαλύτερα σωματίδια από το πόσιμο νερό. Στην αντίστροφη ώσμωση, χρησιμοποιείται μια εφαρμοζόμενη πίεση για να ξεπεραστεί η ωσμωτική πίεση, μια συνεργική ιδιότητα που καθοδηγείται από χημικές διαφορές δυναμικού του διαλύτη, μια θερμοδυναμική παράμετρο. Η αντίστροφη όσμωση μπορεί να απομακρύνει πολλούς τύπους διαλυμένων και αιωρούμενων χημικών ειδών, καθώς και βιολογικών (κυρίως βακτηρίων) από το νερό, και χρησιμοποιείται τόσο στις βιομηχανικές διαδικασίες όσο και στην παραγωγή πόσιμου νερού. Το αποτέλεσμα είναι ότι η διαλυμένη ουσία συγκρατείται στην υπό πίεση πλευρά της μεμβράνης και ο καθαρός διαλύτης αφήνεται να περάσει στην άλλη πλευρά. Για να είναι «επιλεκτική», αυτή η μεμβράνη δεν θα πρέπει να επιτρέπει μεγάλα μόρια ή ιόντα διαμέσου των πόρων, αλλά θα πρέπει να επιτρέπει μικρότερα συστατικά του διαλύματος (όπως μόρια διαλύτη, δηλαδή, νερό, (Η2Ο) για να περάσει ελεύθερα.
Στην κανονική διαδικασία όσμωσης, ο διαλύτης κινείται φυσικά από μια περιοχή χαμηλής συγκέντρωσης διαλυμένης ουσίας (υψηλό δυναμικό νερού), μέσω μιας μεμβράνης, σε μια περιοχή υψηλής συγκέντρωσης διαλυμένης ουσίας (χαμηλό δυναμικό νερού). Η κινητήρια δύναμη για την κίνηση του διαλύτη είναι η μείωση της ελεύθερης ενέργειας Γκιμπς του συστήματος όταν μειώνεται η διαφορά στη συγκέντρωση διαλύτη και στις δύο πλευρές μιας μεμβράνης, δημιουργώντας ωσμωτική πίεση λόγω του ότι ο διαλύτης κινείται στο πιο συμπυκνωμένο διάλυμα. Η εφαρμογή εξωτερικής πίεσης για αντιστροφή της φυσικής ροής καθαρού διαλύτη, είναι, συνεπώς, αντίστροφη όσμωση. Η διαδικασία είναι παρόμοια με άλλες εφαρμογές τεχνολογίας μεμβράνης.
Η αντίστροφη όσμωση διαφέρει από τη διήθηση στο ότι ο μηχανισμός της ροής του υγρού είναι διά της όσμωσης μέσω μιας μεμβράνης. Ο κυρίαρχος μηχανισμός απομάκρυνσης στη διήθηση μεμβράνης είναι ο αποκλεισμός λόγου μεγέθους, όπου οι πόροι είναι 0,01 μικρόμετρα ή μεγαλύτεροι, έτσι η διαδικασία μπορεί θεωρητικά να επιτύχει τέλεια απόδοση ανεξάρτητα από παραμέτρους όπως η πίεση και η συγκέντρωση του διαλύματος. Αντίθετα, η αντίστροφη όσμωση συνεπάγεται διάχυση διαλύτη σε μια μεμβράνη που δεν είναι πορώδης ή χρησιμοποιεί νανοδιήθηση με πόρους μεγέθους 0,001 μικρομέτρων. Ο κυρίαρχος μηχανισμός αφαίρεσης είναι από τις διαφορές στη διαλυτότητα ή τη διάχυση, και η διαδικασία εξαρτάται από την πίεση, τη συγκέντρωση διαλυμένης ουσίας και άλλες συνθήκες.
Η αντίστροφη όσμωση είναι πιο γνωστή για τη χρήση της στην παραγωγή πόσιμου νερού από θαλασσινό νερό, αφαιρώντας το αλάτι και άλλα απόβλητα από τα μόρια του νερού.
Ιστορία
H διαδικασία όσμωσης μέσω ημιπερατών μεμβρανών παρατηρήθηκε για πρώτη φορά το 1748 από τον Ζαν-Αντουάν Νολέ. Για τα επόμενα 200 χρόνια, η όσμωση ήταν μόνο ένα φαινόμενο που παρατηρούνταν στο εργαστήριο. Το 1950, το Πανεπιστήμιο της Καλιφόρνια στο Λος Άντζελες διερεύνησε για πρώτη φορά την αφαλάτωση του θαλασσινού νερού χρησιμοποιώντας ημιπερατές μεμβράνες. Ερευνητές από το Πανεπιστήμιο της Καλιφόρνια στο Λος Άντζελες και το Πανεπιστήμιο της Φλόριντα παρήγαγαν με επιτυχία γλυκό νερό από θαλασσινό νερό στα μέσα της δεκαετίας του 1950, αλλά η ροή ήταν πολύ χαμηλή για να είναι εμπορικά βιώσιμη μέχρι την ανακάλυψη στο Πανεπιστήμιο της Καλιφόρνια στο Λος Άντζελες από τους Σίντνεϊ Λεμπ και Σρινιβάσα Σουριρατζάν στο Εθνικό Συμβούλιο Έρευνας του Καναδά στην Οττάβα, τεχνικών για την κατασκευή ασύμμετρων μεμβρανών που χαρακτηρίζονται από ένα αποτελεσματικά λεπτό στρώμα "δέρματος" που στηρίζεται πάνω σε μια πολύ πορώδη και πολύ παχύτερη περιοχή υποστρώματος της μεμβράνης. Ο Τζόν Κάντοτ, της FilmTec Corporation, ανακάλυψε ότι μεμβράνες με ιδιαίτερα υψηλή ροή και διέλευση ελάχιστου άλατος θα μπορούσαν να γίνουν με διεπιφανειακό πολυμερισμό μ -φαινυλενο διαμίνης και τριμεσοϋλοχλωριδίου. Ο Κάντοτ καταχώρησε δίπλωμα ευρεσιτεχνίας για αυτή τη διαδικασία που αποτέλεσε αντικείμενο δικαστικών διενέξεων και έκτοτε έχει λήξει. Σχεδόν όλη η εμπορική μεμβράνη αντίστροφης όσμωσης κατασκευάζεται τώρα με αυτήν τη μέθοδο. Μέχρι το 2019, λειτουργούσαν περίπου 16.000 μονάδες αφαλάτωσης σε όλο τον κόσμο, παράγοντας περίπου 95 εκατομμύρια κυβικά μέτρα αφαλατωμένου νερού για ανθρώπινη χρήση την ημέρα. Περίπου το ήμισυ αυτής της ποσότητας ήταν στην περιοχή της Μέσης Ανατολής και της Βόρειας Αφρικής.
Το 1977 το Κέιπ Κόραλ, στη Φλόριντα, έγινε ο πρώτος δήμος στις Ηνωμένες Πολιτείες που χρησιμοποίησε τη διαδικασία ΑΟ σε μεγάλη κλίμακα με αρχική ικανότητα λειτουργίας 11,35 εκατομμύρια λίτρα την ημέρα. Μέχρι το 1985, λόγω της ταχείας αύξησης του πληθυσμού του Κέιπ Κόραλ, η πόλη είχε το μεγαλύτερο εργοστάσιο αντίστροφης όσμωσης χαμηλής πίεσης στον κόσμο, ικανό να παράγει 56,8 εκατομμύρια λίτρα ανά ημέρα.
Καθαρισμός πόσιμου νερού
thumb|Τα στρώματα μίας μεμβράνης αντίστροφης ώσμωσης Σε όλο τον κόσμο, τα συστήματα καθαρισμού πόσιμου νερού οικιακής χρήσης, συμπεριλαμβανομένου ενός βήματος αντίστροφης όσμωσης, χρησιμοποιούνται συνήθως για τη βελτίωση του νερού για πόση και μαγείρεμα.
Τέτοια συστήματα περιλαμβάνουν συνήθως έναν αριθμό βημάτων:
Τα μεγέθη των πόρων της μεμβράνης μπορούν να κυμαίνονται από 0,1 έως 5.000 nm ανάλογα με τον τύπο φίλτρου. Η διήθηση σωματιδίων αφαιρεί σωματίδια 1 μm ή μεγαλύτερα. Η μικροδιήθηση αφαιρεί σωματίδια των 50 nm ή μεγαλύτερα. Η υπερδιήθηση αφαιρεί σωματίδια περίπου 3 nm ή μεγαλύτερα. Η νανοδιήθηση αφαιρεί σωματίδια του 1 nm ή μεγαλύτερο. Η αντίστροφη όσμωση είναι στην τελική κατηγορία διήθησης μεμβράνης και αφαιρεί σωματίδια μεγαλύτερα από 0,1 νμ.
Αποκεντρωμένη χρήση: αντίστροφη όσμωση με ηλιακή ενέργεια
thumb|Μονάδα αφαλάτωσης κοντά στο νησί [[Ηρακλειά (νησίδα)|Ηρακλειά, τροφοδοτούμενη από ανεμογεννήτρια και φωτοβολταϊκά.]] Μια μονάδα αφαλάτωσης με ηλιακή ενέργεια παράγει πόσιμο νερό από αλμυρό νερό χρησιμοποιώντας ένα φωτοβολταϊκό σύστημα που μετατρέπει την ηλιακή ενέργεια στην απαιτούμενη ενέργεια για την αντίστροφη όσμωση. Λόγω της εκτεταμένης διαθεσιμότητας του ηλιακού φωτός σε διαφορετικές γεωγραφικές περιοχές, η αντίστροφη όσμωση με ηλιακή ενέργεια προσφέρεται για τον καθαρισμό πόσιμου νερού σε απομακρυσμένες ρυθμίσεις που δεν διαθέτουν ηλεκτρικό δίκτυο. Επιπλέον, η ηλιακή ενέργεια υπερνικά το συνήθως λειτουργικό κόστος υψηλής ενέργειας καθώς και τις εκπομπές θερμοκηπίου συμβατικών συστημάτων αντίστροφης όσμωσης, καθιστώντας την μια βιώσιμη λύση παροχής γλυκού νερού συμβατή με τα αναπτυσσόμενα περιβάλλοντα. Για παράδειγμα, μια μονάδα αφαλάτωσης με ηλιακή ενέργεια που έχει σχεδιαστεί για απομακρυσμένες κοινότητες έχει δοκιμαστεί επιτυχώς στη Βόρεια Επικράτεια της Αυστραλίας.
Ενώ η διαλείπουσα φύση του ηλιακού φωτός και η μεταβλητή ένταση καθ 'όλη τη διάρκεια της ημέρας καθιστούν δύσκολη την πρόβλεψη απόδοσης φωτοβολταϊκών και αφαλάτωση κατά τη διάρκεια της νύχτας, υπάρχουν πολλές λύσεις. Για παράδειγμα, οι μπαταρίες, οι οποίες παρέχουν την απαιτούμενη ενέργεια για αφαλάτωση σε ώρες χωρίς ηλιακό φως, μπορούν να χρησιμοποιηθούν για την αποθήκευση της ηλιακής ενέργειας κατά τη διάρκεια της ημέρας. Εκτός από τη χρήση συμβατικών μπαταριών, υπάρχουν εναλλακτικές μέθοδοι αποθήκευσης ηλιακής ενέργειας. Για παράδειγμα, τα συστήματα αποθήκευσης θερμικής ενέργειας επιλύουν αυτό το πρόβλημα αποθήκευσης και διασφαλίζουν σταθερή απόδοση ακόμη και κατά τις ώρες χωρίς ηλιακό φως και συννεφιασμένες ημέρες, βελτιώνοντας τη συνολική απόδοση.
Καθαρισμός νερού και λυμάτων
Το νερό της βροχής που συλλέγεται από τους αγωγούς ομβρύων υδάτων καθαρίζεται με επεξεργαστές νερού αντίστροφης όσμωσης και χρησιμοποιείται για άρδευση πάρκων και βιομηχανική ψύξη στο Λος Άντζελες και σε άλλες πόλεις, ως λύση στο πρόβλημα της έλλειψης νερού.
Στη βιομηχανία, η αντίστροφη όσμωση απομακρύνει τα μέταλλα από το νερό του λέβητα σε σταθμούς παραγωγής ενέργειας. Το νερό αποστάζεται πολλές φορές. Πρέπει να είναι όσο το δυνατόν πιο καθαρό, ώστε να μην αφήνει εναποθέσεις στο μηχάνημα ή να προκαλεί διάβρωση. Οι εναποθέσεις εντός ή εκτός των σωλήνων του λέβητα μπορεί να οδηγήσουν σε χαμηλή απόδοση, μειώνοντας την αποδοτικότητά του και οδηγώντας σε φτωχή παραγωγή ατμού, άρα κακή παραγωγή ισχύος στην τουρμπίνα.
Η διαδικασία της αντίστροφης όσμωσης μπορεί να χρησιμοποιηθεί για την παραγωγή απιονισμένου νερού.
Βιομηχανία τροφίμων
Εκτός από την αφαλάτωση, η αντίστροφη όσμωση είναι μια πιο οικονομική λειτουργία για τη συμπύκνωση υγρών τροφίμων (όπως χυμοί φρούτων) από τις συμβατικές διαδικασίες θερμικής επεξεργασίας. Έγινε έρευνα σχετικά με τη συμπύκνωση χυμού πορτοκαλιού και χυμού ντομάτας. Τα πλεονεκτήματά της περιλαμβάνουν χαμηλότερο λειτουργικό κόστος και ικανότητα αποφυγής διεργασιών θερμικής επεξεργασίας, γεγονός που το καθιστά κατάλληλο για ευαίσθητες στη θερμότητα ουσίες όπως πρωτεΐνες και ένζυμα που βρίσκονται στα περισσότερα τρόφιμα.
Η αντίστροφη όσμωση χρησιμοποιείται ευρέως στη βιομηχανία γαλακτοκομικών προϊόντων για την παραγωγή σκόνης πρωτεΐνης ορού γάλακτος και για τη συμπύκνωση γάλακτος για τη μείωση του κόστους μεταφοράς. Σε εφαρμογές ορού γάλακτος, ο ορός γάλακτος (υγρό που απομένει μετά την παραγωγή τυριού) συμπυκνώνεται με αντίστροφη όσμωση από 6% συνολικά στερεά σε 10-20% ολικά στερεά πριν περάσει την επεξεργασία υπερδιήθησης. Το υπόλειμμα της υπερδιήθησης μπορεί στη συνέχεια να χρησιμοποιηθεί για την παραγωγή διαφόρων σκόνεων ορού γάλακτος, συμπεριλαμβανομένης της απομονωμένης πρωτεΐνης ορού γάλακτος. Επιπλέον, το διήθημα, το οποίο περιέχει λακτόζη, συμπυκνώνεται με αντίστροφη όσμωση από 5% συνολικά στερεά σε 18-22% ολικά στερεά για τη μείωση του κόστους κρυστάλλωσης και ξήρανσης της σκόνης λακτόζης.
Μπύρα με χαμηλή περιεκτικότητα σε αλκοόλ
Όταν η μπύρα σε κανονική συγκέντρωση αλκοόλ υπόκειται σε αντίστροφη όσμωση, τόσο το νερό όσο και το αλκοόλ περνούν πιο εύκολα από τη μεμβράνη από τα άλλα συστατικά, αφήνοντας ένα «συμπύκνωμα μπύρας». Το συμπύκνωμα στη συνέχεια αραιώνεται με γλυκό νερό για να επαναφέρει τα μη πτητικά συστατικά στην αρχική τους ένταση.
Παραγωγή υδρογόνου
Για παραγωγή υδρογόνου μικρής κλίμακας, η αντίστροφη όσμωση χρησιμοποιείται μερικές φορές για την αποτροπή σχηματισμού ορυκτών αποθέσεων στην επιφάνεια των ηλεκτροδίων.
Αφαλάτωση
μικρογραφία| Μονάδα παραγωγής αντίστροφης όσμωσης στη Φλόριντα. Περιοχές που δεν έχουν καθόλου ή έχουν περιορισμένα επιφανειακά ή υπόγεια ύδατα μπορούν να επιλέξουν την αφαλάτωση. Η αντίστροφη όσμωση είναι μια ολοένα και πιο κοινή μέθοδος αφαλάτωσης, λόγω της σχετικά χαμηλής κατανάλωσης ενέργειας.
Τα τελευταία χρόνια, η κατανάλωση ενέργειας έχει μειωθεί σε περίπου 3 kWh/m3, με την ανάπτυξη αποτελεσματικότερων συσκευών ανάκτησης ενέργειας και βελτιωμένων υλικών μεμβράνης. Σύμφωνα με τη Διεθνή Ένωση Αφαλάτωσης, για το 2011, η αντίστροφη όσμωση χρησιμοποιήθηκε στο 66% της εγκατεστημένης χωρητικότητας των μονάδων αφαλάτωσης (0,0445 από 0,0674 km³ / ημέρα), και σχεδόν όλους τους νέους σταθμούς. Άλλες εγκαταστάσεις χρησιμοποιούν κυρίως μεθόδους θερμικής απόσταξης: απόσταξη πολλαπλών φάσεων και μερική εξάτμηση πολλαπλών σταδίων.
Η αφαλάτωση αντίστροφης όσμωσης θαλάσσιου νερού (SWRO), μια διαδικασία μεμβράνης, χρησιμοποιείται εμπορικά από τις αρχές της δεκαετίας του 1970. Η πρώτη πρακτική χρήση του αποδείχθηκε από τον Σίντνεϊ Λεμπ από το Πανεπιστήμιο της Καλιφόρνια στο Λος Άντζελες και τον Σρινιβάσα Σουριρατζάν του Εθνικού Συμβουλίου Έρευνας του Καναδά. Επειδή δεν απαιτούνται αλλαγές θέρμανσης ή φάσεων, οι ενεργειακές απαιτήσεις είναι χαμηλές, περίπου 3 kWh / m 3, σε σύγκριση με άλλες διαδικασίες αφαλάτωσης, αλλά εξακολουθούν να είναι πολύ υψηλότερες από αυτές που απαιτούνται για άλλες μορφές παροχής νερού, συμπεριλαμβανομένης της επεξεργασίας λυμάτων με αντίστροφη όσμωση, στα 0,1 έως 1 kWh / m 3. Μέχρι το 50% της εισροής θαλασσινού νερού μπορεί να ανακτηθεί ως γλυκό νερό, αν και οι χαμηλότερες ανακτήσεις μπορεί να μειώσουν την πλήρωση της μεμβράνης και την κατανάλωση ενέργειας.
Η αντίστροφη όσμωση του υφάλμυρου νερού αναφέρεται στην αφαλάτωση του νερού με χαμηλότερη περιεκτικότητα σε αλάτι από το θαλασσινό νερό, συνήθως από εκβολές ποταμών. Η διαδικασία είναι ουσιαστικά η ίδια με την αντίστροφη όσμωση του θαλασσινού νερού, αλλά απαιτεί χαμηλότερες πιέσεις και συνεπώς λιγότερη ενέργεια. Μέχρι το 80% της εισροής νερού τροφοδοσίας μπορεί να ανακτηθεί ως γλυκό νερό, ανάλογα με την αλατότητα του εισερχόμενου νερού.
Το εργοστάσιο αφαλάτωσης αντίστροφης όσμωσης του θαλάσσιου νερού στην Ασκελόν στο Ισραήλ είναι το μεγαλύτερο στον κόσμο. Το έργο αναπτύχθηκε από μια κοινοπραξία τριών διεθνών εταιρειών: Veolia water, IDE Technologies και Elran.
Μειονεκτήματα
Οι οικιακές μονάδες αντίστροφης όσμωσης χρησιμοποιούν πολύ νερό επειδή έχουν χαμηλή πίεση. Ως αποτέλεσμα, ανακτούν μόνο το 5 έως 15% του νερού που εισέρχεται στο σύστημα. Τα υπόλοιπα απορρίπτονται ως λύματα. Επειδή τα λύματα μεταφέρουν μαζί τους ρύπους, οι μέθοδοι ανάκτησης αυτού του νερού δεν είναι πρακτικές για οικιακά συστήματα. Τα λύματα συνήθως συνδέονται με τις αποχετεύσεις του σπιτιού και θα προσθέσουν φορτίο στο σηπτικό σύστημα του σπιτιού. Μια μονάδα αντίστροφης όσμωσης που παρέχει 19 λίτρα επεξεργασμένου νερού ανά ημέρα μπορεί να αποβάλει μεταξύ 75 και 340 λίτρων λυμάτων καθημερινά. Αυτό έχει καταστροφικές συνέπειες για μεγάλες πόλεις, όπως το Δελχί, όπου η μεγάλης κλίμακας χρήση οικιακών συσκευών ΑΟ έχει αυξήσει τη συνολική ζήτηση νερού της ήδη με περιορισμένες ποσότητες νερού πρωτεύουσας της Ινδίας.
Τα βιομηχανικά / δημοτικά συστήματα μεγάλης κλίμακας ανακτούν συνήθως το 75% έως 80% του νερού τροφοδοσίας, ή το 90%, επειδή μπορούν να δημιουργήσουν την υψηλή πίεση που απαιτείται για τη διήθηση αντίστροφης όσμωσης υψηλότερης ανάκτησης. Από την άλλη πλευρά, καθώς η ανάκτηση των λυμάτων αυξάνεται στις εμπορικές δραστηριότητες, οι αποτελεσματικοί ρυθμοί απομάκρυνσης των ρύπων τείνουν να μειωθούν, όπως αποδεικνύεται από τα επίπεδα των διαλυμένων στερεών στο νερό.
Η αντίστροφη όσμωση λόγω του μηχανισμού της απομακρύνει τόσο τους επιβλαβείς ρύπους που υπάρχουν στο νερό, όσο και ορισμένα επιθυμητά μέταλλα. Οι σύγχρονες μελέτες για αυτό το θέμα ήταν αρκετά επιφανειακές, αναφέροντας την έλλειψη χρηματοδότησης και το ενδιαφέρον για μια τέτοια μελέτη, καθώς η προσθήκη μετάλλων στα εργοστάσια επεξεργασίας σήμερα γίνεται για να αποφευχθεί η διάβρωση των αγωγών χωρίς να εξεταστεί η ανθρώπινη υγεία. Ωστόσο, συνδέονται με παλαιότερες, πιο εμπεριστατωμένες μελέτες που από τη μια πλευρά δείχνουν κάποια σχέση μεταξύ των μακροπρόθεσμων επιπτώσεων στην υγεία και της κατανάλωσης νερού φτωχού σε ασβέστιο και μαγνήσιο, από την άλλη ομολογούν ότι καμία από αυτές τις παλαιότερες μελέτες δεν συμμορφώνεται με τα σύγχρονα πρότυπα έρευνας.
Θέματα ροής αποβλήτων
Ανάλογα με το επιθυμητό προϊόν, είτε ο διαλύτης είτε το διάλυμα αντίστροφης όσμωσης θα είναι απόβλητα. Για εφαρμογές συγκέντρωσης τροφίμων, το συμπύκνωμα διαλυμένης ουσίας είναι το προϊόν και ο διαλύτης είναι απόβλητο. Για εφαρμογές επεξεργασίας νερού, ο διαλύτης είναι καθαρό νερό και η διαλυμένη ουσία είναι συμπυκνωμένο απόβλητο. Η ροή απορριμμάτων διαλυτών από την επεξεργασία τροφίμων μπορεί να χρησιμοποιηθεί ως ανακτημένο νερό, αλλά μπορεί να υπάρχουν λιγότερες επιλογές για την απόρριψη διαλυμένων αποβλήτων. Τα πλοία μπορούν να το απορρίψουν στη θάλασσα, όπως και τα παράκτια εργοστάσια αφαλάτωσης. Τα εργοστάσια αντίστροφης όσμωσης που βρίσκονται στην ενδοχώρα ενδέχεται να απαιτούν λίμνες εξάτμισης ή πηγάδια για να αποφευχθεί η ρύπανση των υπόγειων υδάτων ή της επιφανειακής απορροής.
Παραπομπές
Κατηγορία:Μέθοδοι διαχωρισμού μιγμάτων Κατηγορία:Τεχνολογία νερού Κατηγορία:Επεξεργασία τροφίμων
Τσουνγκ Ντάο Λι
Ο Τσουνγκ Ντάο Λι (κινέζικα: 李政道, πινγίν: Lǐ Zhèngdào, 24 Νοεμβρίου 1926) είναι Κινέζος φυσικός ο οποίος μαζί με τον Τσεν Νινγκ Γιανγκ πήρε το 1957 το βραβείο Νόμπελ Φυσικής για τη βαθιά έρευνα των λεγόμενων «νόμων ομοτιμίας» (parity laws), η οποία οδήγησε σε πολύ σημαντικές ανακαλύψεις σχετικά με τα στοιχειώδη σωματίδια.
Παραπομπές
Κατηγορία:Κινέζοι επιστήμονες Κατηγορία:Βραβευμένοι με Νόμπελ Φυσικής Κατηγορία:Κινέζοι νομπελίστες
Νέα Αλικαρνασσός Ηρακλείου
Η Νέα Αλικαρνασσός είναι προάστιο του Ηρακλείου και ιστορική έδρα του Δήμου Ηρακλείου στην Περιφερειακή Ενότητα Ηρακλείου της Κρήτης.
Γεωγραφικά - Γενικά στοιχεία
Η Νέα Αλικαρνασσός είναι κτισμένη σε υψόμετρο 25 μέτρα, στην ανατολική συνέχεια του Ηρακλείου. Αποτελεί την έδρα του τέως δήμου Νέας Αλικαρνασσού, που υπήρξε δεύτερος σε πληθυσμό δήμος του νομού Ηρακλείου. Δημιουργήθηκε το 1922 από Έλληνες Μικρασιάτες πρόσφυγες από την Αλικαρνασσό της νοτιοδυτικής Μικράς Ασίας. Για τον λόγο αυτό έδωσαν το όνομα Νέα Αλικαρνασσός στον οικισμό που δημιούργησαν. Στη Νέα Αλικαρνασσό βρίσκεται το Διεθνές αεροδρόμιο Ν. Καζαντζάκης του Ηρακλείου, οι φυλακές του Ηρακλείου, η Σχολή Εφέδρων Αξιωματικών (Στρατόπεδο του Δασκαλογιάννη), η Βιομηχανική Περιοχή Ηρακλείου καθώς και οι αθλητικές εγκαταστάσεις του Κλειστού Αλικαρνασσού και τού γηπέδου της τοπικής ομάδας του Ηροδότου. Το αστικό Κ.Τ.Ε.Λ. Ηρακλείου εκτελεί δρομολόγια προς τη Ν. Αλικαρνασσό. Η Νέα Αλικαρνασσός έχει ρυμοτομία με βάση το Ιπποδάμειο σύστημα και αποτελεί το ανατολικό όριο της πόλης του Ηρακλείου. Ο πρώην Δήμος Νέας Αλικαρνασσού συνενώθηκε με τον Δήμο Ηρακλείου το 2011. Στην πόλη βρίσκονται 5 Δημοτικά Σχολεία, 7 νηπιαγωγεία, Γυμνάσιο και Λύκειο, ΚΕΠ και άλλες υπηρεσίες.
Ιστορικά στοιχεία
Η Νέα Αλικαρνασσός ιδρύθηκε το 1925 ως κρατικός οικισμός για τη στέγαση των προσφύγων από τη Μικρά Ασία. Παράλληλα, δημιουργήθηκαν και άλλες περιοχές προσφύγων, όπως το Ατσαλένιο, οι Κλαζομενές κ.α. που εντάχθηκαν στο Δήμο Ηρακλείου από την αρχή. Οι τελευταίοι είχαν εγκαταλείψει τις πατρίδες τους το 1914 και το 1922. Η πατρίδα τους ήταν η Αλικαρνασσός της Μικράς Ασίας.
Διοικητικά στοιχεία
Ως οικισμός αναφέρεται επίσημα το 1926 στο ΦΕΚ 186Α - 07/06/1926 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης και το πρόγραμμα Κλεισθένης Ι μαζί με τον Άγιο Ιωάννη αποτελούν την κοινότητα Νέας Αλικαρνασσού που υπάγεται στη δημοτική ενότητα Νέας Αλικαρνασσού του δήμου Ηρακλείου και σύμφωνα με την απογραφή 2011 έχει 12.925 κατοίκους.
Δείτε Κοινότητα Νέας Αλικαρνασσού
Παραπομπές
Αλικαρνασσος Αλικαρνασσος Κατηγορία:Δήμος Νέας Αλικαρνασσού Κατηγορία:Δήμος Ηρακλείου Κρήτης
Παναγιώτης Κλης (πολιτικός)
Ο '''Παναγιώτης Θ. Κλης''' (Ρωμανού Μεσσηνίας, 1912 - 19 Δεκεμβρίου 2005 ) ήταν Έλληνας γιατρός και βουλευτής Έβρου με την ΕΡΕ και αργότερα με τη Νέα Δημοκρατία. Διετέλεσε υφυπουργός Συγκοινωνιών.
Σταδιοδρομία
Σπούδασε Ιατρική και ειδικεύτηκε στην παιδιατρική. Αδερφός του ήταν ο Γεώργιος Κλής.
Εξελέγη βουλευτής στις εκλογές του 1958, του 1961, του 1963 και στις εκλογές του 1964 με 7.757 ψήφους
Υπηρέτησε ως υφυπουργός Συγκοινωνιών στην κυβέρνηση του Παναγιώτη Κανελλόπουλου από τις 3 Απριλίου ως τις 21 Απριλίου 1967.
Μετά τη Μεταπολίτευση επανήλθε στον εκλογικό στίβο και κατήλθε υποψήφιος με τη ΝΔ συγκεντρώνοντας 7.695 ψήφους, χωρίς να εκλεγεί βουλευτής. Αργότερα όμως επέστρεψε στη Βουλή καταλαμβάνοντας την έδρα του αποβιώσαντος βουλευτή της ΝΔ Αθανασίου Κωνσταντινίδη. Στις επόμενες εκλογές, το Νοέμβριο του 1977 εξελέγη βουλευτής με 10.059 ψήφους και στις εκλογές του 1981 πήρε 3.915 ψήφους και αντικατέστησε ως βουλευτής τον Ιωάννη Καβαρατζή, λόγω έκπτωσης από το βουλευτικό αξίωμα.
Απεβίωσε τον Δεκέμβριο του 2005 σε ηλικία 93 ετών και κηδεύτηκε στις 20 Δεκεμβρίου, από τον ιερό ναό Αγίων Θεοδώρων στη γενέτειρά του.
Νότια Στοά
Η Νότια Στοά ήταν στοά στην αρχαία Αθήνα. Βρισκόταν στην νότια πλευρά της αρχαίας αγοράς, μεταξύ της Ηλιαίας και της Εννεάκρουνου. Είχε προσανατολισμό βορειοδυτικά-νοτιοανατολικά, με άνοιγμα στην βόρεια πλευρά. Κτίστηκε περίπου το 425-400 π.Χ. και χρησιμοποιήθηκε μέχρι το 150 π.Χ., όταν κτίστηκε δεύτερη στο ίδιο σημείο. Διατρεχόταν από διπλή κιονοστοιχία δωρικού ρυθμού, εξωτερικά με 44 κίονες και εσωτερικά με 22. Εσωτερικά διαιρούνταν εγκάρσια σε δεκαέξι δωμάτια, από τα οποία οι περισσότεροι χρησιμοποιούνταν για συμπόσια.
Η πρώτη στοά
Η ταύτιση του κτίσματος ως εμπορικού στηρίζεται αποκλειστικά στο σχέδιό του και στα σωζόμενα αρχιτεκτονικά κατάλοιπα, καθώς και στον μεγάλο αριθμό νομισμάτων (περίπου 240) – κυρίως χάλκινων – που βρέθηκαν επιτόπου και ίσως να προέρχονταν από το γειτονικό νομισματοκοπείο.
Τα θυρώματα όλων των δωματίων-καταστημάτων είχαν έκκεντρη τοποθέτηση. Η διαμόρφωση αυτή δεν οφείλεται σε λανθασμένη ή ελλειπή σχεδίαση αλλά ήταν εκούσια και υιοθετήθηκε για να δημιουργήσει διαστήματα κατάλληλα για την υποδοχή πάγκων ή ανακλίντρων, γεγονός που καθιστά πιθανή την χρήση του κτιρίου και ως χώρου εστίασης. Δεδομένου ότι τα μέλη της Βουλής και οι άρχοντες σιτίζονταν με δημόσια δαπάνη, έχει διατυπωθεί η πρόταση ότι η Νότια Στοά Ι ενδέχεται να λειτούργησε παράλληλα ως έδρα μιας από τις δεκάδες κρατικές επιτροπές και συμβούλια που ήταν επιφορτισμένα με την άσκηση ποικίλων καθηκόντων σε καθημερινή βάση. Την άποψη αυτή ενισχύει επιγραφή του 222/1 π.Χ., που ανευρέθηκε σε ένα από τα δωμάτια και αποτελεί ένα αρχείο-κατάλογο των μετρονόμων, των επιθεωρητών των μέτρων και των σταθμών της πόλης.
Η δεύτερη στοά
Οικοδομήθηκε εν μέρει πάνω στα ερείπια της πρώτης στοάς. Είχε διαφορετικό προσανατολισμό από τη πρώτη στοά και ήταν παράλληλη με τη μέση στοά, και είχε κυρίως διοικητικές χρήσεις. Βρίσκόταν σε χαμηλότερο υψόμετρο από την πρώτη στοά, έτσι λοιπόν απαιτήθηκε η εκσκαφή βράχων για την κατασκευή της. Στο σημείο όμως εκείνο βρισκόταν υπόγεια ύδατα. Το γεγονός αυτό οδήγησε τους κατασκευαστές να σχεδιάσουν και να χτίσουν υπόγειο σύστημα αγωγών. Η ευρύτερη περιοχή που βρισκόταν η στοά ονομαζόταν Νότια Πλατεία.
Η κατασκευή της στοάς οδήγησε σε περαιτέρω αλλαγές στη βορειοανατολική γωνία της Αγοράς. Τα υλικά κατασκευής της Νότιας Στοάς ΙΙ προήλθαν από το τετράγωνο περιστύλιο, το οποίο είχε κατεδαφιστεί, προκειμένου στη θέση του να χτιστεί η στοά του Αττάλου.
Χαρακτηριστικά
Οι διαστάσεις της στοάς είναι 93x8,50μ. Στηρίζεται σε κρηπίδωμα δύο επιπέδων. Διαθέτει μια εξωτερική δωρική κιονοστοιχία, χωρίς δωμάτια. Οι ραβδωτοί κίονες βρίσκονται σε αποστάσεις 3,01 μ. μεταξύ τους, και διατηρούν τα μετακιόνια διαστήματα του περιστυλίου. Επίσης διατηρείται και το πλάτος της κιονοστοιχίας από τον εξωτερικό τοίχο έως τον στυλοβάτη, το οποίο ισούται με 8,50 μ. Το υλικό που χρησιμοποιήθηκε είναι σκληρός γκρίζος πωρόλιθος.
Πηγές
Κατηγορία:Αρχαίες στοές της Αθήνας Κατηγορία:Αρχαία Αγορά της Αθήνας
Δήμοι της Ρουάντα
Οι επαρχίες της Ρουάντα υποδιαιρούνται σε σνολικά 49 δήμους, οι οποίοι υποδιαιρούνται σε κοινότητες.
Γκραφτονίτης
Ο Γκραφτονίτης είναι φωσφορικό ορυκτό του ασβεστίου, του (δισθενούς) σιδήρου και του μαγγανίου, με τον χημικό τύπο:(Fe++,Mn,Ca)3(PO4)2. Αποτελεί πεταλοειδείς έως κοκκώδεις ημιδιαφανείς καφέ έως κόκκινους και καφέ έως ροζ μονοκλινείς πρισματικούς κρυστάλλους. Διαθέτει υαλώδη λάμψη με σκληρότητα Mohs 5 και ειδικό βάρος 3,67 - 3,7.
Για πρώτη φορά περιγράφηκε και εντοπίστηκε στην περιοχή του όρους Μέλβιν στην Κομητεία Γκράφτον, του Νιού Χάμσαϊρ.
Κατηγορία:Ορυκτά του ασβεστίου Κατηγορία:Ορυκτά του μαγγανίου Κατηγορία:Ορυκτά του σιδήρου Κατηγορία:Φωσφορικά ορυκτά
Μόρφημα
Μορφήματα στη γλωσσολογία ονομάζονται οι ελάχιστες μονάδες σημασίας που συναντάμε κατά τη μορφολογική ανάλυση μιας γλώσσας. Δηλαδή είναι τα στοιχεία που αν αναλυθούν σε άλλα μικρότερα, όπως οι συλλαβές και τα φωνήματα, αυτά τα μικρότερα στοιχεία δεν έχουν πλέον κάποιο νόημα. Διακρίνονται σε λεξικά (λεξιλογικά) μορφήματα και γραμματικά (λειτουργικά) μορφήματα. Από τον συνδυασμό των μορφημάτων προκύπτουν οι λέξεις. Για παράδειγμα η λέξη "σπιτάκι" αναλύεται σε δύο μορφήματα: σπιτ-, -άκι. Το μόρφημα σπιτ- είναι λεξικό και το -άκι είναι γραμματικό.